Vardier Brand i Vynico, dos comerços locals, premiats en la IV Trobada de Comerç de l'Horta Nord de Pactem Nord
02 de novembre de 2023

La IV Trobada de Comerç de l'Horta Nord ha premiat a dos negocis locals d'Alboraia en una jornada duta a terme recent a la Casa de la Cultura de Burjassot que ha congregat a 200 comerços i als reconeixements dels quals s'han postulat 36 candidatures. Vardier Brand i Vynico han recollit el seu premi de la mà de Miguel Chavarría, alcalde d'Alboraia i president del consorci Pactem Nord, entitat organitzadora al costat de Facenord (Federació d'Associacions de Comerç i Empreses de l'Horta Nord).

La trobada ha tingut per objectiu posar en valor el comerç local i premiar a comerços i empreses en diverses categories: transformació digital, transformació ecològica, associacionisme comercial, comercie responsable i emprenedoria comercial. És en aquesta última on Vardier Brand i Vynico han obtingut el guardó i en la qual també estava inclòs el comerç local La Tia Mari de los Gatos en les nominacions.

A més, la primera ha sigut un dels 5 comerços locals participants en la taula que reflectia casos d'èxit en matèria de digitalització, plans de transformació ecològica i responsabilitat social. En la mateixa línia, el president va entregar el premi als mitjans de comunicació que estan al costat del comerç local, que ha recaigut en À Punt, per les seues notícies i reportatges en suport al teixit productiu de proximitat. El seu director d'informatius, Iván Esteve, va recollir el premi.

Chavarría i l'alcalde del municipi amfitrió, Rafa García, van donar la benvinguda a totes les persones assistents i van recordar la importància del teixit comercial local en les poblacions de la comarca i l'objectiu ineludible de l'administració pública a secundar-lo. En la mateixa línia van intervindre el gerent de Pactem Nord, José Antonio Navarro, i el president de Facenord, Gonzalo Alcàsser, que van destacar la importància del sector comercial a la comarca en termes d'ocupació i del gran paper que fan les associacions locals de comerç. Conxa Villena, regidora de Comerç i Indústria d'Alboraia, també va ser present, acompanyant als comerços guanyadors.

Per a finalitzar l'acte, per part de Pactem Nord, Facenord i Caixa Popular, es va fer lliurament del premi INTERFIRES, amb una targeta de compra de 3.000€ per a gastar en comerços associats d'almenys tres municipis de la comarca.